2.

Prevádzka dopravy sa riadi týmito podmienkami: 2.1 Minimálny počet letov Na trase Helsinki – Varkaus musia byť počas pracovných dní od pondelka do piatka minimálne tri lety v oboch smeroch, okrem štátnych sviatkov a dní pracovného pokoja. V sobotu musí byť aspoň jeden spoj z Varkausu do Helsínk a v nedeľu aspoň jeden spoj z Helsínk do Varkausu. Letecký poriadok možno v dovolenkovom období Vianoc a iných dní pracovného pokoja zmeniť podľa dopytu. 2.2 Počet sedadiel Lietadlo musí mať v každom smere trasy kapacitu minimálne 30 sedadiel. Kapacita prepravy batožín a nákladu na cestujúceho má byť v plne naloženom lietadla a za normálnych poveternostných podmienok 8 kilogramov v prípade príručnej batožiny a minimálne 20 kilogramov v prípade batožiny, ktorá sa ukladá do nákladného priestoru lietadla. 2.3 Letový poriadok Od pondelka do piatka musí byť z Varkausu zabezpečené letecké spojenie v ranných hodinách s príletom na letisko v Helsinkách – Vantaa najneskôr o 7.00 hod. pre hlavné nadväzné spojenia do zahraničia. Od pondelka do piatka musí byť zabezpečené letecké spojenie v ranných hodinách s príletom na letisko vo Varkause najneskôr o 8.30 hod. a späť z Varkausu do Helsínk najneskôr o 9.30 hod. Od pondelka do piatka musí byť zabezpečené letecké spojenie z letiska v Helsinkách – Vantaa na letisko vo Varkause letom odlietajúcim približne o 17.30 hod., ktorý sa do Helsínk vráti najneskôr o 19.00 hod. Od pondelka do piatka musí byť zabezpečené letecké spojenie z letiska Helsinki – Vantaa na letisko vo Varkause o 23.35 hod. alebo neskôr. V sobotu ráno musí byť zabezpečené letecké spojenie z letiska vo Varkause na letisko Helsinki – Vantaa najneskôr o 8.30 hod. V nedeľu musí byť zabezpečené spojenie neskoré večerné spojenie na letisko vo Varkause. 2.4. Ceny a predaj leteniek Jednosmerná letenka medzi mestami Varkaus a Helsinki môže stáť, vrátane všetkých daní a poplatkov, maximálne 184 EUR. Podiel lacnejších ponúkaných leteniek musí predstavovať minimálne 15 % z celkového počtu leteniek. Dopravca sa musí dohodnúť aspoň s jedným takým dopravcom, ktorý prevádzkuje leteckú dopravu z letiska Helsinki – Vantaa na interline zmluve, týkajúcej sa trasy, na ktorú sa vzťahuje záväzok služby vo verejnom záujme. Interline zmluva musí obsahovať rovnaké alebo rovnocenné podmienky a vo vzťahu k cenám letov na trase sa má aplikovať pomerný systém podľa medzinárodných predpisov. Dopravca musí uzavrieť interline zmluvu so všetkými leteckými dopravcami, ktorí o to majú záujem a ktorí prevádzkujú leteckú dopravu z letiska Helsinki – Vantaa za rovnakých alebo rovnocenných podmienok. Ministerstvo dopravy a spojov má z dôvodu kontroly právo získať od prevádzkovateľa dopravy potrebné interline zmluvy a informácie o ich podmienkach. Prevádzkovateľ musí používať systém tvorby rezervácií a vystavovania leteniek, ako aj IATA interline zmluvu vrátane tarifikácie nadväzného spojenia a odbavenia batožín. Informácie o cene leteniek a leteckom poriadku dopravy musia byť v medzinárodnom systéme tvorby rezervácií a vystavovania leteniek. Prevádzkovateľ dopravy musí mať aspoň s jednou spoločnosťou, ktorá prevádzkuje letecké spojenie z letiska Helsinki – Vantaa do zahraničia, zmluvu o spolupráci, ktorá sa týka tarifikácie nadväzných spojení. Pri predaji leteniek sa musí používať aspoň jeden počítačový rezervačný systém. 2.5 Kontinuita služby Prevádzkovateľ leteckej dopravy, ktorý má v úmysle prevádzkovať pravidelnú leteckú dopravu na predmetnej trase, musí poskytnúť záruky, že bude prevádzkovať predmetnú službu podľa záväzku služby vo verejnom záujme aspoň do konca novembra 2006. Prevádzkovanie dopravy na predmetnej trase bez dodržovania záväzkov služby vo verejnom záujme môže mať administratívne alebo právne následky. 2.6 Možnosť používať službu pre telesne postihnutých Prevádzkovateľ leteckej dopravy musí zabezpečiť, že sa zohľadnia potreby telesne postihnutých osôb.